|  |  |  |  |  |
| --- | --- | --- | --- | --- |
|  | **OBEC Dravce** | | | Výtlačok číslo: 1/3 |
| **Všeobecne záväzné nariadenie**  **(VZN)** | | | Číslo nariadenia:  **2/2019** |
| **o určení výšky príspevkov v školách a školských zariadeniach.** | | | | |
| Návrh VZN vyvesený / zvesený na úradnej tabuli a webe obce dňa: | | | | 23.08.2019 / .......2019 |
| Lehota na predloženie pripomienok k návrhu VZN do (vrátane): | | | | ........2019 |
| Doručené pripomienky (počet) : | | | | 1 |
| Vyhodnotenie pripomienok k návrhu VZN uskutočnené dňa: | | | | .......2019 |
| Vyhodnotenie pripomienok k návrhu VZN doručené poslancom dňa: | | | | ......2019 |
| **Dátum schválenia VZN** | | **Číslo uznesenia** | **Dátum vyvesenia / zvesenia**  **na úradnej tabuli, webe a**  **na elektronickej úradnej tabuli** | **Dátum účinnosti** |
| **.....2019** | | **/2019** | **...... 2019** | **...... 2019** |

....................................................................

Peter Faltin, starosta obce

Obecné zastupiteľstvo obce Dravce na základe ust. § 6 ods.1 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov a na základe ust. § 28 ods. 5, § 114 ods. 6, § 116 ods. 6, § 140 ods. 10 a § 141 ods. 6 zákona č. 245/2008 Z. z. o výchove a vzdelávaní (školský zákon ) a o zmene a doplnení niektorých zákonov vydáva toto

**VŠEOBECNE ZÁVÄZNÉ NARIADENIE**

**č. 2/2019**

**o určení výšky príspevkov v školách a školských zariadeniach.**

**(ďalej len „nariadenie“)**

**PRVÁ ČASŤ**

# Úvodné ustanovenie

# § 1

# Predmet nariadenia

1. Toto všeobecne záväzné nariadenie v súlade so zákonom č. 245/2008 Z. z. o výchove a vzdelávaní (ďalej len školský zákon) určuje:
2. výšku mesačného príspevku na čiastočnú úhradu výdavkov za pobyt dieťaťa v materskej škole,
3. výšku mesačného príspevku na čiastočnú úhradu nákladov na činnosti školského klubu detí,
4. výšku príspevku na čiastočnú úhradu nákladov, výšku príspevku na režijné náklady a podmienky úhrady v školskej jedálni a výdajnej školskej jedálni.

**DRUHÁ ČASŤ**

# Všeobecné ustanovenia

# § 2

# Vymedzenie pôsobnosti

1. Toto všeobecne záväzné nariadenie sa vzťahuje na všetky školy a školské zariadenia, ktoré sú v zriaďovateľskej pôsobnosti obce Dravce :

* Materská škola, Dravce č. 73
* Školský klub detí pri Základnej škole, Dravce č. 97,
* Školská jedáleň pri Materskej škole, Dravce č. 73,
* Výdajná školská jedáleň pri Materskej škole, Dravce č. 73,

# § 3

# Výška príspevku

1. Mesačný príspevok zákonného zástupcu dieťaťa/žiaka na čiastočnú úhradu výdavkov za pobyt dieťaťa v materskej škole:
2. **od 2 do 5 rokov veku dieťaťa 10,00 €**
3. Mesačný príspevok zákonného zástupcu dieťaťa/žiaka na čiastočnú úhradu nákladov na činnosti školského klubu detí
   1. bývajúcich v Dravciach : **2,00 €/1 dieťa**
   2. bývajúcich v miestnej časti Bukovinka **1,00 €/1 dieťa**
   3. s nepravidelnou dochádzkou  **0,50 €/1dieťa**
4. Príspevok na čiastočnú úhradu nákladov v školskej jedálni a výdajnej školskej jedálni uhrádza zákonný zástupca dieťaťa/žiaka a dospelý stravník vo výške nákladov na nákup potravín podľa vekových kategórií stravníkov v nadväznosti na odporúčané výživové dávky v súlade s **1. finančným pásmom** na nákup potravín na jedno jedlo podľa vekových kategórií stravníkov:

Materská škola – výdajná školská jedáleň

|  |  |  |  |  |
| --- | --- | --- | --- | --- |
|  | Desiata | Obed | Olovrant | Spolu € |
| stravníci od 2 – do 6 rokov | 0,34 | 0,80 | 0,23 | 1,37 |

Základná škola – školská jedáleň

|  |  |  |  |  |
| --- | --- | --- | --- | --- |
|  | Desiata | Obed | Olovrant | Spolu € |
| stravníci od 6 – do 11 rokov | - | 1,08 | - | 1,08 |

1. Zákonný zástupca dieťaťa/žiaka uhrádza mesačný príspevok na režijné náklady **1,00 €**
2. Zamestnanec školy a školského zariadenia uhrádza náklady na potraviny podľa bodu 4 vo výške 1,37 € / 1 obed a režijné náklady vo výške **1,22 €** **/1 obed**[[1]](#footnote-1)**, spolu 2,59 € / 1 obed**. Úhrada za stravu sa realizuje podľa Zákonníka práce príp. platnej kolektívnej zmluvy.
3. Dôchodcovia sa môžu v školskom stravovacom zariadení stravovať, ak to umožňuje jeho kapacita. Dôchodca uhrádza náklady na potraviny podľa bodu 4 vo výške 1,37 € / 1 obed a režijné náklady vo výške **1,22 € /1 obed**1, **spolu 2,59 € / 1 obed**.

# § 4

# Podmienky úhrady príspevku v školskej jedálni a výdajnej školskej jedálni

1. Príspevok na čiastočnú úhradu nákladov a príspevok na režijné náklady v školskej jedálni a výdajnej školskej jedálni je možné realizovať zriadením trvalého príkazu, poštovou poukážkou, prevodom z osobného účtu na účet školskej jedálne.
2. Príspevok na čiastočnú úhradu nákladov a príspevok na režijné náklady uhrádza zákonný zástupca stravníka alebo stravník mesiac vopred, najneskôr do 15. dňa predchádzajúceho mesiaca.
3. Príspevok na čiastočnú úhradu nákladov a príspevok na režijné náklady za mesiac september sa uhrádza najneskôr do 28.08. príslušného kalendárneho roka.
4. V prípade zriadenia trvalého príkazu na úhradu príspevkov vedúca školskej jedálne vykoná ich vyúčtovanie podľa skutočnosti na konci školského roka, najneskôr do 15. 07. príslušného kalendárneho roka a prípadný preplatok vráti na účet platiteľa. V ostatných prípadoch vedúca školskej jedálne zníži úhradu na daný mesiac o odhlásenú neodobranú stravu za minulý mesiac.
5. Stravu je potrebné odhlásiť v školskej jedálni v daný deň, najneskôr do 7.30 h pracovného dňa resp. dňa školského vyučovania. Zákonný zástupca stravníka resp. stravník je povinný uhradiť príspevok na čiastočnú úhradu nákladov a príspevok na režijné náklady za neodhlásenú neodobratú stravu.
6. Úhrada príspevku na čiastočnú úhradu nákladov a príspevku na režijné náklady zákonného zástupcu dieťaťa/žiaka sa zníži o výšku dotácie poskytnutú podľa osobitného predpisu[[2]](#footnote-2).

V prípade zníženia úhrady podľa prvej vety uhradí zákonný zástupca dieťaťa / žiaka **jednorazovú zálohovú platbu na neodhlásené a neodobraté jedlo** (na ktoré sa poskytne dotácia) vo výške **15,00 €** v lehote do 28.08. príslušného kalendárneho roka. Zálohová platba bude zúčtovaná k 30.06. nasledujúceho kalendárneho roka.

1. Úhrada nákladov podľa § 3, ods. 7 (dôchodcovia) sa zníži o výšku príspevku, ktorú určí obec nariadením[[3]](#footnote-3).

# § 5

# Povinnosti dotknutých osôb

1. Zriaďovateľ je povinný bezodkladne informovať školy a školské zariadenia o schválených zmenách výšky príspevkov v školách a školských zariadeniach.
2. Riaditeľ školy, školského zariadenia predkladá zriaďovateľovi návrh výšky príspevku príp. úpravy výšky príspevku osobitne za každé školské zariadenie.
3. Riaditeľ školy a školského zariadenia je povinný zverejniť výšku jednotlivých druhov príspevkov určenú týmto nariadením zákonným zástupcom dieťaťa /žiaka.
4. Zákonný zástupca dieťaťa /žiaka je povinný oboznámiť sa s výškou príspevkov v školách a školských zariadeniach.
5. Zákonný zástupca dieťaťa /žiaka uhrádza príspevky stanovené podľa tohto nariadenia včas a bezodkladne.
6. Zákonnému zástupcovi, ktorý uhrádza príspevok za pobyt dieťaťa v materskej škole podľa § 3, ods.1 písm. a) sa upraví výška príspevku podľa § 3, ods.1 písm. b) od nasledujúceho mesiaca, v ktorom dieťa dovŕšilo tri roky veku.

**TRETIA ČASŤ**

# Zrušovacie a záverečné ustanovenia

# § 6

# Zrušovacie ustanovenia

1. Dňom účinnosti tohto nariadenia sa zrušujú všeobecne záväzné nariadenie obce:

* VZN č. 2/2013 o určení výšky príspevku na činnosť školy a školského zariadenia;
* Doplnok č. 2/2014 k VZN č. 2/2013 o určení výšky príspevku na činnosť školy a školského zariadenia;
* 2/2016, ktorým sa mení a dopĺňa VZN č. 2/2013 o určení výšky príspevku na činnosť školy a školského zariadenia;
* 1/2019 o výške príspevku zákonného zástupcu dieťaťa resp. žiaka na čiastočnú úhradu nákladov a určenie podmienok úhrady v školskej jedálni a vo výdajnej kuchyni školskej jedálne pri materskej škole.

# § 7

# Záverečné ustanovenia.

1. Na tomto nariadení sa uznieslo Obecné zastupiteľstvo obce Dravce dňa .............
2. Zmeny a doplnenia tohto nariadenia schvaľuje Obecné zastupiteľstvo obce Dravce.
3. Toto nariadenie nadobúda účinnosť ..........

V Dravce , dňa .................

...................................................................

Peter Faltin, starosta obce

1. § 140 ods. 3 a 10 a § 141 ods. 3 a 6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-1)
2. § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov [↑](#footnote-ref-2)
3. Napr. VZN 1/2016 o poskytovaní sociálnych služieb, o spôsobe a výške úhrad za sociálne služby v platnom znení. [↑](#footnote-ref-3)